আন্ত্রেপ্রেনারশিপ নিয়ে তাঁর নামের সঙ্গে একটা বিষয় অবশ্য জুড়ে গিয়েছে। যে কারণেই তাঁকে বই লিখতে হয়েছে। তিনি মনে করেন, আশির দশক থেকে আন্ত্রেপ্রেণারশিপ নিয়ে যে ভুল মনোভাব রয়েছে তা এখন সেভাবে বদলায়নি। তাঁর কথায়," লোকে একসময় বলত রনি কোনও কাজ পায়নি বলেই উদ্যোগপতি হয়েছে। এটা ঠিক নয়। এই মনোভাব এখনও বদলায়নি।" তিনি মনে করেন তাঁর বই পড়লে অনেক তরুণ আন্ত্রেপ্রেনারশিপে এগিয়ে আসবে। আসাটা দরকার বলেও মনে করেন তিনি। যে দেশে ১৩০ কোটি মানুষ থাকেন সেখানে ১০ হাজার উদ্যোগপতিটা কোনও সংখ্যাই নয়। তিনি চান আগামী পাঁচ বছরে দেশে এক কোটি উদ্যোগপতি তৈরি হোক। তবেই দেশটা নড়েচড়ে বসবে।